IND vs SL, 1st Test: ಶ್ರೀಲಂಕಾ ವಿರುದ್ಧ ಕನ್ನಡಿಗರ ಕಮಾಲ್‌ – ಪಡಿಕ್ಕಲ್‌ ಶತಕ, ರಾಹುಲ್‌ ಫಿಫ್ಟಿ

ಗಾಲ್: ಕನ್ನಡಿಗರಾದ ದೇವದತ್ತ ಪಡಿಕ್ಕಲ್‌ ಅಜೇಯ ಶತಕ ಮತ್ತು ಕೆ.ಎಲ್‌.ರಾಹುಲ್‌ ಅರ್ಧಶತಕ ನೆರವಿನಿಂದ ಶ್ರೀಲಂಕಾ ವಿರುದ್ಧದ ಟೆಸ್ಟ್‌ ಸರಣಿಯ ಮೊದಲ ಪಂದ್ಯದಲ್ಲಿ ಮೊದಲ ದಿನದ ಅಂತ್ಯಕ್ಕೆ ಭಾರತ ತಂಡ 73 ಓವರ್‌ಗಳಲ್ಲಿ 2 ವಿಕೆಟ್‌ ನಷ್ಟಕ್ಕೆ 288 ರನ್‌ ಗಳಿಸಿದೆ.

ಟಾಸ್‌ ಗೆದ್ದು ಮೊದಲು ಬ್ಯಾಟಿಂಗ್‌ ಮಾಡಿದ ಟೀಂ ಇಂಡಿಯಾ ಉತ್ತಮ ಆರಂಭ ಪಡೆಯಿತು. ಓಪನರ್‌ ಯಶಸ್ವಿ ಜೈಸ್ವಾಲ್‌ 32 ರನ್‌ ಗಳಿಸಿದ್ದ ರನೌಟ್‌ ಆದರು. ನಂತರ ರಾಹುಲ್‌ ಮತ್ತು ಪಡಿಕ್ಕಲ್‌ ಉತ್ತಮ ಜೊತೆಯಾಟವಾಡಿದರು. ಈ ಜೋಡಿ 2ನೇ ವಿಕೆಟ್‌ಗೆ 150 ರನ್‌ ಕಲೆಹಾಕಿತು.

77 ರನ್‌ ಗಳಿಸಿದ್ದ ರಾಹುಲ್‌ ಗಾಯದ ಸಮಸ್ಯೆಯಿಂದ ಮೈದಾನದಿಂದ ಹೊರನಡೆದರು. ನಾಯಕ ಶುಭಮನ್‌ ಗಿಲ್‌ ಕೇವಲ 16 ರನ್‌ ಗಳಿಸಿ ಔಟಾದರು. ಪಡಿಕ್ಕಲ್‌ ಮತ್ತು ರಿಷಭ್‌ ಪಂತ್‌ ಕ್ರೀಸ್‌ನಲ್ಲಿದ್ದಾರೆ. ಪಂತ್‌ ಅಜೇಯ 27 ರನ್‌ ಗಳಿಸಿದ್ದು, ಮೊದಲ ದಿನದ ಅಂತ್ಯಕ್ಕೆ ಕ್ರೀಸ್‌ ಕಾಯ್ದುಕೊಂಡಿದ್ದಾರೆ.